Locationless cache

En Locationless (Reverse) Cache er en cachetype, hvor du ikke skal finde en fysisk kasse. Ved en almindelig cache skal man skal besøge det sted, koordinaterne peger på. Mens en Locationless fungerer omvendt. På cachesiden står der f.eks. at temaet er vandmøller, og finder man så en vandmølle, som ikke er logget endnu, kan man logge fundet ved at opgive koordinaterne og et billede af at man har været der.

Der kan ikke oprettes nye Locationless cacher mere, og de der var er flyttet til waymarking.com. Det vil sige at man ikke mere kan logge dem på geocaching.com men kun på waymarking.com.

I august 2011 har Groundspeak indført begrebet worldwide challenge, som på mange måder er en genoplivning af locationless cache. Her er det dog kun Groundspeak selv der kan oprette nye challenges, mens alle geocachere kan få logget at de har opfyldt kravene.